kardosdrur/scandi-wiki huggingface dataset:
Harald Ingholt

Kai Harald Ingholt (født 11. marts 1896 i København, død 28. oktober 1985) var en dansk nærorientalsk arkæolog.

Han var student fra Østre Borgerdyd Gymnasium 1914; fik Københavns Universitets guldmedalje (semitisk-østerlandsk filologi) 1918; blev cand.theol. 1922; Leach-Princeton Fellow ved Princeton University, USA 1922; studier i Paris (Procter Fellow fra Princeton) 1923; udgravninger i Palmyra 1924, 25 og 28; Thayer-Fellow ved den amerikanske arkæologiske skole i Jerusalem 1924-25; underinspektør ved Ny Carlsberg Glyptotek 1925-30; sekretær i Ny Carlsbergfondet 1927-30; dr.phil. (Studier over palmyrensk Skulptur) 1928; Lecturer of Archaeology ved det amerikanske universitet i Beirut og Curator for dettes arkæologiske museum 1931-38; leder af Carlsbergfondets udgravninger i Hama, Syrien 1931-38; docent i hebraisk ved Aarhus Universitet 1939-41; ledende senior for Studenterforeningen i Århus 1939-40: forelæsninger ved amerikanske universiteter 1941; ansat ved Yale University 1942.

Harald Ingholt begyndte sin videnskabelige løbebane i Palmyra, hvor han i 1920'erne studerede skulpturerne. Arbejdet førte til en doktorafhandling, som i dag stadig er et hovedværk om emnet. 1930-38 ledede han de store udgravninger i Hama i Syrien. Udgravningerne betød, at Harald Ingholt som en af de første kunne skrive det meste af Syriens arkæologiske historie. Han var tilknyttet først det amerikanske universitet i Beirut, senere Yale University som professor i arkæologi. Med sin store indsats var Harald Ingholt med til at grundlægge dansk nærorientalsk arkæologi.

Harald Ingholt var derudover bror til bankdirektøren Poul Ingholt.

Medlem af Det Kongelige Danske Videnskabernes Selskab og af Deutsches archäologisches Institut; udgiver af det arkæologiske tidsskrift Berytus. Ridder af Dannebrog og tildelt Kong Christian X' Fortjenstmedalje.

Udenlandsk orden: Médaille d'honneur du Mérite Syrien, 2. kl.

Referencer

Kilder 
 Kraks Blå Bog 1957

Arkæologer fra Danmark
Riddere af Dannebrog
Medlemmer af Videnskabernes Selskab
Ansatte ved Aarhus Universitet
Ansatte ved Yale University
Personer i Kraks Blå Bog (afdøde)
Modtagere af Københavns Universitets guldmedalje
Personer i Dansk Biografisk Leksikon
Poul Ingholt

Poul Bjørn Ingholt (født 7. november 1894 i København, død 21. oktober 1965 i Gentofte) var en dansk bankdirektør, broder til arkæologen Harald Ingholt.

Han var søn af portier H.P. Ingholt (død 1948) og hustru Mathilde f. Hansen (død 1953). Poul Ingholt blev i 1911 ansat i som assistent Landmandsbanken, sekretær i det danske generalkonsulat i Moskva 1917-18, fuldmægtig i banken 1921 og kontorchef 1925. Da den i begyndelsen af 1920'erne var kommet i vanskeligheder, blev Poul Ingholt af ledelsen stillet til rådighed for den nedsatte undersøgelseskommission. 1928-64 var han direktør for den rekonstruerede Landmandsbank og derpå formand for bestyrelsen, bankrådet, til sin død. Poul Ingholt nærede fra sin ungdom stor interesse for gymnastik og svømning og var 1929-58 formand for idrætsklubben Hermes. 1947-57 var han desuden formand for Danmarks Olympiske Komité.

Han var også medlem af København Handelsstands Klub af 1841's byggefond fra 1951, medlem af bestyrelsen for Københavns Handelsstands Klub af 1841's Understøttelsesselskab fra 1941, for Zoologisk Have fra 1944, for Danske Bankers Fællesrepræsentation fra 1952, for A/S Dampskibsselskabet af 1912 og for Krigsforsikringen for Danske Skibe fra 1955, medlem af Akademiet for de Tekniske Videnskaber fra 1952. Han var Kommandør af 1. grad af Dannebrogordenen og Dannebrogsmand.

Tildelt den svenske dekoration: XVI Olympiades Rytterkonkurrencers fortjensttegn.

Han var gift med Ebba f. Schiern, datter af maskinchef N.C. Schiern (død 1954 )og hustru Ingeborg. Privat boede han i Villa Strandmøllebakken i Springforbi, tegnet 1918 af arkitekt Valdemar H. Hammer.

Referencer/Fodnoter

Kilder 
 Kraks Blå Bog 1957

Eksterne henvisninger 
 

Foreningsformænd fra Danmark
Danskere i 1900-tallet
Medlemmer af Akademiet for de Tekniske Videnskaber
Kommandører af 1. grad af Dannebrog
Bankdirektører fra Danmark
Personer i Kraks Blå Bog (afdøde)
Personer i Dansk Biografisk Leksikon
Seriewikin

Seriewikin er en svensk tegneserie-wiki efter samme princip som Wikipedia, men med specialisering indenfor alt, der har med tegneserier at gøre.

I Danmark findes et tilsvarende opslagsværk i ComicWiki.

Eksterne henvisninger 
 Seriewikin

Tegneserier fra Sverige
Medier fra Sverige
Medfødt rubella syndrom

Medfødt rubella (røde hunde) syndrom eller Congenit (medfødt) rubella syndrom (CRS) er den hyppigst forekommende diagnose blandt unge og voksne med medfødt døvblindhed. I Danmark er syndromet kun kendt i et enkelt tilfælde blandt den yngre befolkning, idet alle danske børn tilbydes vaccination mod mæslinger, fåresyge og røde hunde i det såkaldte MFR vaccinationsprogram. 

Hvis en gravid kvinde bliver smittet med rubellavirus, der forårsager røde hunde, kan fosteret også blive smittet. En sådan infektion er speciel kritisk, hvis smitten sker indenfor de første 16 til 20 uger af graviditeten. Efter den tid vil fosteret normalt være modstandsdygtig overfor smitten, og den giver få eller ingen skadevirkninger.

Selv om smitten kan påføre enhver del af kroppen skade, ser det ud til at øjne og ører er specielt udsatte for skadevirkninger, da begge organer netop dannes indenfor de 3 første måneder af graviditeten. I en del tilfælde kan mindre eller større neurologiske skader også forekomme.

Skaderne på børn født med CRS er meget forskellige. Gruppen omfatter både døve og døvblindfødte. Man ser mange af de samme mulige manifestationer (kendetegn) i begge grupper. For gruppen af døvblindfødte er syndromets konsekvenser som beskrevet nedenfor.

Det kliniske billede 
Der er to forskellige faser, som gør sig gældende i forbindelse med CRS. Der er en fase med tidlige manifestationer og en fase med senmanifestationer med følgevirkninger af den oprindelige årsag til døvblindhed. Det kan betyde, at nogle af symptomerne først optræder i ungdommmen og i voksenalderen.

De symptomer, der først viser sig senere, er ofte ikke genstand for den samme opmærksomhed som de tidlige manifestationer. Manglende kendskab til disse sene følgevirkninger kan have alvorlige konsekvenser for den enkelte person med medfødt døvblindhed.

Der er stor forskel på følgerne blandt døvblindfødte med CRS, og det er derfor ikke muligt at give en bestemt karakteristik af gruppen. Det eneste, der er fælles, er det kombinerede sansetab samt en særlig risiko for bestemte senmanifestationer, som mange mener skyldes, at organerne lider under en varig infektion af rubellavirus. Det følgende er en oversigt over de fysiske og neurologiske problemer, som kan være en del af det kliniske billede i forbindelse med CRS.

Tidlige manifestationer

Senmanifestationer ved CRS 

De senmanifestationer, der kan vœre tale om, forekommer specielt i hormonsystemet (endokrine system) og i hjernen. Alle organer kan dog tage skade.

Der kan være tale om følgende senmanifestationer:

Eksterne henvisninger 
 Videnscenter for Døvblindfødte 

Virussygdomme
Cytomegalovirus

Cytomegalovirus (CMV) er en virusinfektion, som de fleste mennesker får, inden de er fyldt 50 år. De fleste har ingen eller kun lette symptomer, som om man har en let influenza, når de bliver smittet. Hos raske personer er der typisk ikke nogle symptomer.

CMV kan kun overleve kort tid uden for kroppen og smitter derfor ikke gennem luften eller via genstande. CMV overføres i tætte person til person kontakter gennem friske sekreter som f.eks. spyt og urin.

Virusen ødelægges let af fedtopløselige midler som sæbe og vaskemidler. En god personlig hygiejne er en væsentlig faktor i forebyggelsen af infektion.

Der er ingen medicinsk behandling mod CMV. Børn med medfødt CMV udskiller det aktive virus fra 1/2 til flere år efter fødslen. CMV kan spores i urinen og blodet.

CMV og graviditet 
Normalt frembyder CMV ingen risiko, men for et ufødt barn er CMV en højrisikofaktor. CMV kan overføres fra en gravid kvinde til hendes ufødte barn under hele graviditeten. Medfødt CMV kan medføre varige neurologiske skader. Jo tidligere i graviditeten fostret smittes, jo mere omfattende er skaderne. Smitte under fødslen eller senere medfører ikke de samme alvorlige skader.

Børn, der har været udsat for CMV-smitte i fostertilstanden, men som er født uden symptomer, er i risiko for senere at udvikle problemer. Det drejer sig om tiltagende psykomotoriske problemer, høretab og synsproblemer i løbet af de første leveår.

Børn født med CMV fremstår meget forskellige fra ingen symptomer eller funktionsnedsættelse til alvorlige funktionsnedsættelser. Langtidsstudier viser, at børn født med CMV ofte har mental retardering, motoriske problemer og epilepsi. Cerebral parese, syns- og hørenedsættelser forekommer også.

Specifikke indlæringsproblemer kan forekomme hos personer med normal intelligens. Andre komplikationer omfatter skader på forskellige organer som hjerne, lever, milt, hjerte og nyre. Medfødt CMV kan ligeledes medføre mikrocefali (for lille hoved).

Syn 
Flere øjensygdomme kan være til stede og forårsage synsnedsættelse eller blindhed. Retinitis (CMV-betændelse i nethinden eller senere reaktioner i nethinden) er almindelig og kan resultere i sløret/uskarpt syn og evt. synstab. Hvis retinitis ikke er til stede ved fødslen, vil det almindeligvis ikke opstå senere i livet.

Sammen med retinitis kan der endvidere optræde synsnervesvind. Hertil kommer flere andre øjensygdomme som f.eks. colobom (spaltedannelse i øjet), betændelse i regnbuehinden, defekt i udvikling af synsnerven samt udvikling af cataract (grå stær). Af andre øjensygdomme kan der være tale om øjenhinde- og hornhindelidelser samt glaucom (grøn stær).

Hørelse 
Sensorineuralt høretab er det mest almindelige. Høretabet varierer fra lettere høretab til total døvhed. Oftest vil det forekomme på begge ører og kan være progredierende.

Se også 

 Epstein-Barr virus

Eksterne henvisninger 

 Videnscenter for Døvblindfødte

Virussygdomme
Herpesviridae
Umpa-pa

Umpa-pa (Oumpah-Pah) er en fransk tegneserie om en indianer ved navn Umpa-pa og hans franske ven Henri Creme de la Creme.

Tegneserien er skrevet af René Goscinny og tegnet af Albert Uderzo. Serien er tegnet mellem 1961 og 1967 og er en forløber for deres succes
Asterix.

Historier og udgaver 
Det blev til 5 historier i denne serie, hver på 30 sider. De 5 historier er udgivet i to albumserier på dansk i henholdsvis 1973 og 1999-2001. Desuden blev de to første historier udgivet i to album i 1977. Forlaget Gutenberghus / Egmont Serieforlaget, som også udgav Asterix, har stået for alle udgaverne.

Titlen kan variere noget i de forskellige danske udgaver som angivet i oversigten.

 Rødhuden Umpa-pa og Tveskalp / Umpa-pa og Tveskalp (Oumpah-Pah le Peau-Rouge)
 Umpa-pa og de rænkefulde pjatfødder / Umpa-pa og pjatfødderne (Sur le sentier de la guerre)
 Umpa-pa og piraterne (Oumpah-Pah et les pirates)
 Umpa-pa ved Solkongens hof / Umpa-pa på hemmelig mission (Mission secrète)
 Umpa-pa og store høvding "Frådende Vanvid" (Oumpah-Pah contre Foie-malade)

Eksterne henvisninger 
 Umpa-pa på ComicWiki

Tegneserier fra Frankrig
Polyfenisme

Polyfenisme er et begreb indenfor entomologien, der beskriver det fænomen at der indenfor samme art findes to meget forskellige typer hanner. Dette er særligt udtalt hos nogle typer hornede biller.

Selektion 

Indenfor den darwinistiske evolutionsteori taler man om to primære former for selektion: Økologisk og seksuel. Et eksempel på økologisk selektion er, når en dyreart udvikler en særlig slags tænder, der passer til den føde de spiser. Det mest påfaldende eksempel på seksuel selektion er påfuglens lange hale, der ikke har nogen praktisk funktion udover at tiltrække hunner og endda ofte hæmmer påfuglens muligheder for at bevæge sig og dermed for overlevelse. Størrelse er en form for selektion, der både kan have et praktisk formål og være seksuelt baseret, da hunnerne af mange arter vil foretrække de store hanner frem for de små.

Variation i kropsstørrelse og hornstørrelse 

I de fleste populationer af insekter og andre dyr vil man finde en vis variation i størrelse. Hos arter der har særligt seksuelt selekterede kropsdele, f.eks. hjortenes gevir, vil størrelsen af denne kropsdel stige i takt med hele kroppens størrelse. Tegner man en graf over dette, vil det danne en lineær kurve. Men hos visse hornede biller, f.eks. herkulesbillen, danner grafen en sigmoid (s-formet) kurve. De små hanner har med andre ord meget små horn, de store hanner har store horn, og der findes næsten ingen mellemgruppe – de mellemstore hanner har enten meget små eller meget store horn. Hanner med små horn kaldes så minors og hanner med store horn majors.

Denne forskel skyldes at de små og de store hanner har tillagt sig forskellige parringsvaner. Mens majors kæmper med hinanden om hunnerne, sniger minors sig rundt i nærheden og tiltusker sig nu og da en parring, mens de andre hanner er travlt optaget med hinanden. Minors opsøger til tider også hunnerne i deres huler. Begge disse adfærdsmønstre ville besværliggøres af store horn, da de små hanner så lettere kunne opdages af de store og blive jages væk, og det ikke er til at komme ind i hunnens hule med store horn. Derved opstår der to klart afgrænsede typer indenfor den samme art, der er optimalt tilpasset til deres størrelse.

Litteratur 
Christiansen, Per: "Horn og seksuel selektion hos biller", Naturens verden vol. 42, 11/12 2005, s. 42-49.

Se også 

 Darwinisme
 Evolutionsteori
 Socialdarwinisme
 Naturlig selektion
 Tidslinje for livets evolutionshistorie

Entomologi
Sebastian Shaw

Sebastian Shaw (29. maj 1905 – 23. december 1994) var en engelsk skuespiller. Han var en anerkendt Shakespeare-skuespiller, men er bedst kendt for at spille den aldrende Anakin Skywalker i Star Wars Episode VI: Jediridderen vender tilbage (1983).

Eksterne henvisninger 
 

Skuespillere fra England
Horn (apparat)

Et elektrisk horn er (som regel) en elektrisk komponent, en buzzer (se evt. relæ), men kan også drives af trykluft fra en (mindre) kompressor. 

Et horn anvendes til at signalere til andre, f.eks. om kommende farer. Et skib er f.eks. udstyret med meget kraftige horn, som kan bruges til at advare andre skibe om en truende kollision. Toge er udstyret med kraftige horn, som kan anvendes, hvis der befinder sig personer på togsporet, hvilket gerne skulle medføre, at de pågældende personer forlader sporet hurtigst muligt.

Mest anvendt er dog bilhorn, som anvendes meget i storbytrafik. I henhold til den danske færdselslov skal bilhornet kun anvendes, hvis det kan afværge en kommende fare – hvilket i praksis betyder, at det meget sjældent må anvendes. Man må f.eks. ikke bruge hornet efter, at man har undgået en fare, f.eks. bremset hårdt op for en fodgænger, der ikke så sig for. Til dagligt bliver bilhornet dog mest brugt til at signalere utilfredshed, f.eks. over hensynsløs kørsel, eller hvis andre trafikanter "står i vejen" for den utilfredse bilist.

Cykler er udstyret med en cykelklokke, der har nøjagtig samme funktion, men er opbygget helt anderledes. 

På damplokomotiver anvendes en fløjte, der drives af damp under tryk.

Referencer

Tekniske apparater
Bildele
Frøs og Kalvslund Herreder med Gram og Nybøl Godser

Kalvslund og Frøs Herreder med Gram og Nybøl Godser oprettedes ved patent af 3. juni 1853, som henlagde Gram Gods under Frøs og Kalvslund Herreder.

Tingbog 
Landsarkivet for Sønderjylland opbevarer 2 tingbøger for Kalvslund og Frøs Herreder med Gram og Nybøl Godser, fælles sammenskrevet (på dansk) for hele retskredsen:
 Thingprotocol for Frös og Kalslund Herreder med Gram og Nybøl Godser, bind IV. (1856-1866). 
 Thingprotocol for Frøs og Kalslund Herreder samt Gram og Nybøl Godser, bind V. (1866-1867). 
Den sidste tingbog afsluttedes 30. okt. 1867, på side 79 ud af knap 800 sider, da herredet nedlagdes.

Referencer 

De to adelige godsdistrikter i Angel
Herreder i Haderslev Amt
Etableret i 1853
Redwitz an der Rodach

Redwitz an der Rodach (eller: Redwitz a.d.Rodach) er en kommune i Landkreis Lichtenfels regierungsbezirk Oberfranken i den tyske delstat Bayern. Den er administrationsby for Verwaltungsgemeinschaft Redwitz an der Rodach.

Geografi 
I Redwitz munder floden Steinach ud i Rodach, som 2 km efter Redwitz munder ud i Main.

Redwitz ligger midt mellem Lichtenfels og Kronach.

Inddeling 
Kommunen består ud over Redwitz af de tidligere selvstændige landsbyer: Unterlangenstadt, Mannsgereuth, Trainau og Obristfeld.

Trafik 
Redwitz ligger ved Bundesstraße B173 og jernbanelinjen Nürnberg – Jena/ Leipzig.

Eksterne henvisninger
Rødby Fjord

Rødby Fjord eller Rødbyfjord var indtil 1878 en fjord, der forbandt købstaden Rødby med Femern Bælt. I november 1872 blev Lolland-Falster ramt af en voldsom storm, og den 13. november 1872 brød havet gennem de svage diger. Vandet stod 3,5 m over daglig vande, og Sydlolland blev en lille ø. 

Umiddelbart efter stormfloden begyndte man en større kystsikring. 6-700 mand byggede et nyt dige, næsten 4 m højt og 63 km langt, hvorved størstedelen af Rødby Fjord blev inddæmmet. De nye diger stod færdige i 1878. Tørlægningen blev først endeligt afsluttet i 1966. Allerede i 1857 havde ejeren af Lidsø gods, konsul Hage fået koncession på afvandingen, men projektet blev først realiseret efter stormfloden.

Efter tørlægningen af fjorden fandt man et skibsvrag i 1966, som kendes under navnet Bredfjedskibet. Det blev udgravet af Nationalmuseet i 1993 og i 2001 fremstillede Middelaldercentret en rekonstruktion af skibet.

I dag pumper Rødby Pumpestation ved Kramnitse omkring 20 m3 vand/sekund ud fra det inddæmmede område, hvorved hele Rødby Fjord-området afvandes. Her findes større mængder af vindmøller og solceller.

Referencer

Eksterne henvisninger 
 Lov om det lollandske Digelag
 Kjeld Hansen: Rødby Fjord blev inddæmmet over tre generationer, - fra "Det Tabte Land" - digital version: Del 1 (15 sider) og Del 2 (9 sider)

Inddæmningsprojekter i Danmark
Fjorde i Danmark
Lolland Kommunes geografi
Fjord
US Airways Flight 1549

US Airways Flight 1549 var en Airbus A320, som skulle flyve fra LaGuardia lufthavn i New York til Charlotte/Douglas International Airport i Charlotte 15. januar 2009. Flyet blev tvunget til at nødlande i floden Hudson River lige efter takeoff. Alle 155 om bord overlevede nødlandingen på floden takket være en fremragende præstation af piloten Chesley Sullenberger. Årsagen til nødlandingen var et sammenstød mellem en fugleflok og flyets motor, et såkaldt bird strike.

Referencer

Eksterne henvisninger 

 Simulationsvideo af nødlandingen set fra cockpittet
 Billeder, animationer og beretninger fra styrtet

Flyulykker og -hændelser i 2009
New Yorks historie
Flyulykker og -hændelser i USA
Jørgen Thorup

Jørgen Thorup (født 2. oktober 1960) er en dansk musiker og er nok mest kendt som keyboardspiller i Shu-bi-dua i perioden 1985-2001. Efterfølgende har han turneret med Pretty Maids, sat gang i sin solokarriere og arbejdet sammen med andre musikere, f.eks. Michael Hardinger og B-Joe i fællesprojektet Hardinger Band. Jørgen har også arbejdet som producer, musiker og korsanger, f.eks. på Snapshots første og Labans tre sidste plader.

Thorup har deltaget i Dansk Melodi Grand Prix flere gange. I 1983 sang han som en del af gruppen Roberto nummeret "Aldrig igen", og i 1986 sang han nummeret "Syng en sang" som en del af gruppen Lørdagskyllingerne. Endelig deltog han i 2006 som solist med sangen "Søde gys".

Inden han kom med i Shu-bi-dua spillede han i forskellige andre bands og oplevede bl.a. at ligge på hitlisten i Portugal med bandet 1st Avenue.

Opvækst og karriere 
Jørgen Thorup er præstesøn og vokset op i og omkring København, hvor han stadig bor med sin kone, Kirsa, og deres søn Sofus (født 2003). Han er desuden onkel til den danske radio- og tv-vært Emil Thorup.

I midten af 80'erne startede han sammen med Michael Hardinger pladeselskabet Full Moon Music og driver i dag sit eget lydstudie Tunelab.

Han kom med i Shu-bi-dua fra og med 1985 og medvirkede på sin første plade med bandet, Shu-bi-dua 11. Efter at have været fast keyboardspiller for bandet i mange år, besluttede Thorup at afbryde samarbejdet med det populære band i 2001. I kølvandet på bruddet udgav Thorup bogen Femten år med Shu-bi-dua. Denne bog var stærk kontroversiel og udstillede gruppens interne skænderier og uenigheder, ikke mindst musikalsk. Gruppens forsanger Michael Bundesen sagde om bogen inden sin blodprop i 2011: "Jeg tilgiver ham aldrig".

Thorup optrådte sammen med Michael Hardinger i marts 2009 på TV2 Charlie i musikprogrammet Top Charlie for at promovere deres tre singler "Walkmand 09", "Snapshot af Danmark" og "Lissom en feber 09". De to spillede sammen under navnet Hardinger/Thorup Band en koncertrække i 2009 og 2010.

I 2002 lagde han stemme til de danske versioner af Bryan Adams' sange i tegnefilmen Spirit: Hingsten fra Cimarron.

De senere år har Thorup mest turneret med 5-mandsgruppen Hardinger Band.

I 2011 udkom Thorups tredje soloalbum, Good company for the dog, som modtog fire ud af seks stjerner i musikmagasinet GAFFA.

I 2013 udgav han nummeret "Happy Song" med en musikvideo, med Peter Busborg (ukulele og kor), Jens Rugsted (bas og guitar), Øyvind Ougaard (harmonika) og Emil Thorup (fløjt og kor).

Diskografi

Soloalbum 
 2004 Free Man
 2007 Kommer du med
 2011 Good company for the dog

Med Shu-bi-dua 

 Shu-bi-dua 12, 1987
 Shu-bi-dua 13, 1992
 Shu-bi-dua 14, 1993
 Shu-bi-40, 1993
 Shu-bi-dua 15, 1995
 Shu-bi-du@ 16, 1997
 Shu-bi-dua 17, 2000

Jørgen Thorup og Michael Hardinger 
 1988 Kuntoman
 1988 Vi ku' ikke la' vær
 2017 Sym-fo-19

Bibliografi 
 2001 Femten år med Shu-bi-dua

Referencer

Eksterne henvisninger 
 Jørgen Thorups hjemmeside
 Tunelabs hjemmeside 
 Hjemmeside for Hardinger, Thorup & B-Joe 
 

Musikere fra Danmark
Deltagere ved Dansk Melodi Grand Prix 2006
Shu-bi-dua
Free Man

Free Man er Jørgen Thorups første album, som udkom på CD i 2004.

Spor 

 "The Reason" – 3:44
 "Rescue Me" – 4:09
 "Conquer My Heart" – 3:43
 "Circus of Love" – 4:41
 "Rich Girl" – 3:26
 "That's the Way" – 3:28
 "Killing Time" – 4:25
 "So Deep in Love" – 2:54
 "I Don't Wanna Kiss You" – 3:59
 "Free Man" – 4:30
 "World's Best Lovesong" – 4:27
 "Won't Go There No More" – 4:35

Debutalbum fra 2004
Rockalbum fra Danmark
Kommer du med

Kommer du med Jørgen Thorups andet album, som udkom på CD i 2007.

Spor 

 "Kommer du med" – 3:56
 "Gi' mig mer'" – 4:31
 "Vejen hjem" – 3:41
 "Gør som du vil" – 4:17
 "Efterår" – 3:50
 "Lilly" – 3:21
 "Når du ta'r herfra" – 3:24
 "D'Angleterre" – 3:58
 "Vi to" – 4:16
 "Præcis som du sagde" – 4:20

Album fra 2007
Rockalbum fra Danmark
Bongo (album)

Bongo er et musikalbum, som er skabt i et samarbejde mellem flere kunstnere, der er gået sammen under navnet Bongo, heriblandt Michael Hardinger og Rasmus Schwenger. Pladen udkom på CD i 1999.

Spor 

Album fra 1999